Gary Winick

Gary Scott Winick (31. märts 1961 New York – 27. veebruar 2011 New York) oli USA filmilavastaja.

Winick lõpetas 1984 Tuftsi ülikooli. Hiljem sai ta magistrikraadi kunsti alal Texase ülikoolist Austinis ja Los Angeleses asuvast filmiülikoolist AFI Conservatory.

Tuntuks on ta saanud filmidega "Tadpole" ja "Üleöö 30". Ta lavastas 2006. aastal filmi "Charlotte koob võrku", mis on Elwyn Brooks White'i samanimelise romaani teine ekraniseering. Selle filmi peaosas esines Dakota Fanning.

Ta on tegutsenud ka produtsendina ("Killud Aprilist" 2003 või "November" 2004). Filmi "Killud Aprilist" kõrvalosatäitja Patricia Clarkson nimetati Oscari kandidaadiks. Filmide produtseerimiseks oli tal oma sõltumatu produktsiooniettevõte InDigEnt, mis asutati 1999 (nimi on lühend sõnadest Independent Digital Entertainment – 'sõltumatu digitaalne meelelahutus').

Winick põdes kaua ajuvähki, aga suri kuu aega enne 50. sünnipäeva kopsupõletikku. Ta oli kihlatud Emily McDonnelliga.

 Lavastatud filmid 
 Aasta  Pealkiri  Eestikeelne pealkiri 1989  "Curfew"  1991  "Out of the Rain"   1995  "Sweet Nothing"   1999  "The Tic Code"   2000  "Sam the Man"  "Tõeline mees Sam" 2002  "Tadpole"   2004  "13 Going on 30"  "Üleöö 30" 2006  "Charlotte's Web"  "Charlotte koob võrku" 2009  "Bride Wars"  "Pruutide sõda" 2010  "Letters to Juliet"  "Kirjad Juliale" 

 Välislingid 


Kategooria:Ameerika Ühendriikide filmilavastajad
Kategooria:Tuftsi Ülikooli vilistlased
Kategooria:Sündinud 1961
Kategooria:Surnud 2011